**CARNet za učenike**

Obavještavamo roditelje i učenike da naša škola od **školske godine 2015./2016.** **sudjeluje u projektu „e-Dnevnik“** za što će vam biti neophodno korištenje **CARNetovih usluga**. Učenici će upravo putem CARNeta moći pristupati svojim profilima na e-Dnevniku, i to na stranici [**ocjene.skole.hr**](ocjene.skole.hr)

Osim te osnovne funkcije, CARNet vam nudi još usluga koje će vam biti poučne, zabavne i korisne!

**Koristan savjet: provjerite nude li vaši davatelji internetske usluge još neke dodatne pogodnosti (jeftinija tarifa ili brži Internet), kako biste ih u suradnji s CARNetom mogli ostvariti** (detaljnije informacije pronađite na *http://www.carnet.hr/ucenici/pristup\_internetu*)**.**

Od zanimljivih sadržaja za učenike, na prvom mjestu valja izdvojiti **CARNetov Portal za škole** (<http://www.carnet.hr/eduhr>) na kojem možete pronaći mnoštvo edukativnih tekstova i korisnih savjeta koji će vam pomoći u školskim i slobodnim aktivnostima. Ovdje izdvajamo neke od najpopularnijih usluga za učenike:

* Nacionalni portal za učenje na daljinu „Nikola Tesla“
* eLektire
* e-Knjižnica
* Burza udžbenika
* Blog s novostima za učenike
* Interaktivni „Raspored sati“
* Besplatan e-mail
* Besplatan Webprostor za postavljanje vlastitih stranica

**CARNet i Microsoft Hrvatska odnedavno pružaju i uslugu Office365 besplatno za sve učenike**:

* pristup e-pošti s 50 gigabajta slobodnog prostora,
* pristup OneDrive pohrani podataka u oblaku s jednim terabajtom slobodnog prostora po korisniku,
* Office alate (Word, Excel, PowerPoint, OneNote),
* društvenu mrežu Yammer,
* Lync koji omogućuje audio i video konferencijske pozive te razmjenu poruka.

Korisnici se sa svojim podacima prijavljuju na adresi [**https://office365.skole.hr**](https://office365.skole.hr/) i tako dobivaju pristup svim Office 365 alatima i aplikacijama. Za korisničku podršku učenici i nastavnici mogu se obratiti CARNetovoj službi podrške na adresu helpdesk@carnet.hr.

**Svim ovim uslugama možete pristupiti svojim elektroničkim identitetom (dobili ste ga uz ovu obavijest) u sustavu AAI@EduHr koji za vas otvara administrator imenika na vašoj ustanovi (nastavnici informatike).** S elektroničkim identitetom u sustavu AAI@EduHr dobivate i e-mail adresu kojoj možete pristupati putem CARNetovog Webmaila. Za dodatne informacije postavite upit putem:

* CARNetovog Helpdeska (<http://www.carnet.hr/sluzba_za_podrsku_korisnicima>),
* besplatog telefona 0800 227 638, e-maila, Skypea ili online.

**Marijana Pleše i Krešo Urek,**

**nastavnici informatike i CARNetovi administratori**

**marijana.plese@skole.hr** **i** **kreso.urek@skole.hr**